Chun Doo-hwan

Chun Doo-hwan (,  edo   ahoskatua; Hapcheon, Kyongsang-nando, 1931ko urtarrilaren 18a - Seul, 2021eko azaroaren 23a) hegokorear militarra eta politikaria izan zen. Herrialdeko presidentea izan zen 1980-1987 bitartean.

 Bizitza 
Vietnamgo Gerran borrokatu ondoren (1970-1971), Hego Koreako armadako segurtasun-komandoko buruzagi (1979) eta Gwangjuko matxinada (1980. urteko apirila-maiatza) zapuzteko ezarri zen lege martzialeko agintari goren hautatu zuten. Urte berean, Hego Koreako espioitza-zerbitzuko zuzendari eta segurtasun-batzordeko buru izendatu zuten.

1980ko abuztuan Hego Koreako lehendakari hautatu zuten, eta hurrengo hilabetean konstituzio berri bat aldarrikatu zuen. 1981. urtean lehendakari hautatu zuten berriro, eta 1985. urteko hauteskundeak bere alderdiak irabazi bazituen ere, lehendakaria zuzenean hautatzeko hauteskundeak eskatzen zituzten mugimendu handiei aurre egin behar izan zien. 1987. urtean egin ziren lehendakaritzarako hauteskundeak, eta Roh Tae-wook bete zuen Chun Doo-hwanek utzitako lekua.

 Erreferentziak 

 Kanpo estekak 

Kategoria:Hego Koreako presidenteak
Kategoria:Diktadoreak
Kategoria:Hego Koreako militarrak
Kategoria:Hego Koreako budistak
Kategoria:Hego Koreako katolikoak
Kategoria:Hego Koreako antikomunistak
Kategoria:Vietnamgo Gerrako militarrak
Kategoria:Eskuin muturra Hego Korean
Kategoria:Estatu-kolpe bidez boterea eskuratu zuten liderrak